section_heading: Odlike
paragraph_text: Ima oblik slova "L". Najsjevernija točka je rt Križ na kojem se nalazi i maleni zeleni svjetionik koji služi sigurnom uplovljavanju u Luku Mali Lošinj. U nju je osim sa sjeverne strane Koludarca moguće ući i s južne, ali je tamo jako plitko pa je moguć prolazak samo manjih brodica. Najjužnija točka otočića je rt Kraljevac, a do njega je i istoimena uvala.